پکتیا ولایت کی 400 اړمنې کورنۍ د خوراکی او غیر خوراکی توکو له مرستې برخمنې شوې! نن شنبه د روان 1444 هجری لمریز کال د رمضان المبارک په 10مه نېټه د افغانی سرې میاشتې ټولنې د مرکزی سویل لویدیځ زون رئیس ښاغلی مولوی الیاس خیل(ناصری), د پکتیا ولایت سرې میاشتې څانګې رئیس ښاغلی مولوی ابو احمد، د سیمه اییز زون او یادې څانګې د ګډ ټیم له خوا د د پکتیا ولایت مرکز اړوند اړمنو ۴۰۰ کورنیو سره چې څو ورځې د مخه یې سروې ترسره شویوه د ترکیې هیواد IHH موسسې له خوا مرسته شوی خوراکی ، غیر خوراکی توکی او البسه وویشل شوه . د مرستو د وېش پر مهال ښاغلی مولوی الیاس خیل ناصری د ترکیې هیواد IHH موسسې له مرستې څخه مننه وکړه او په راتلونکی کې ېې د یادو مرستو پر دوام ټینګار وکړ. نوموړی همدا راز د پکتیا ولایت د سرې میاشتې کارکوونکو او رضاکارانو له ښې همغږۍ څخه مننه وکړه او زیاته ېې کړه چې تل مو په سختو شرایطو کې د بیوزله هیواد والو په لاسنیوی، سروې او مرسته کې له مرکزی سویل لویدیځ زون سره ګډ کار کړی. د نن ورځې په مرسته شویو توکو کې هرې کورنۍ ته ۵۰ کیلو اوړه، یو کارتن بیلابیل ۱۲ قلمه غذایی مواد،۸۵۰ګرامه د رومی رب، یوه تخته اعلی فرش( قلین چه) ، مختلف النوع ژمنۍ البسه، یوه جوړه بوټان او یوه جوړه چپلقې شاملې دی.